Ερυξίμαχος

Ο Ερυξίμαχος ήταν αρχαίος Αθηναίος γιατρός, γνωστός για την σημαντική θέση που κατέχει στο Συμπόσιο του Πλάτωνα. Είναι πιθανό να κατηγορήθηκε για τον ακρωτηριασμό των Ερμαϊκών στηλών, ένα γεγονός που προκάλεσε μεγάλη αναταραχή στην Αθήνα κατά τη διάρκεια του Πελοποννησιακού Πολέμου.Debra Nails, The People of Plato, Indianapolis: Hackett Publishing, 2002; pp. 134–135

 Ζωή 
Ο Ερυξίμαχος ήταν γιος του γιατρού Ακουμενού. Γεννήθηκε γύρω στο 448 π.Χ. και πέθανε προς το τέλος του 5ου αιώνα ή στις αρχές του 4ου αιώνα π.Χ. Ο διάλογος του Πλάτωνα Πρωταγόρας, ο οποίος τοποθετείται χρονικά γύρω στο 433/2 π.Χ., απεικονίζει τη στενή του φιλία με τον Φαίδρο, μαθητή του Σωκράτη. Αυτή η φιλία συνεχίστηκε μέχρι την περίοδο που διαδραματίζεται ο πλατωνικός διάλογος Φαίδρος, περίπου 15 χρόνια αργότερα. Οι υπάρχουσες πηγές δεν παρέχουν σαφείς πληροφορίες για την περιουσία και την ακριβή κοινωνική του θέση.

Το όνομα Ερυξίμαχος αναφέρεται επίσης στον λόγο του Ανδοκίδη Περί των Μυστηρίων ως ένας από τους κατηγορούμενους για τον ακρωτηριασμό των Ερμαϊκών στηλών και τη βεβήλωση των Ελευσινίων Μυστηρίων.https://el.wikisource.org/wiki/%CE%A0%CE%B5%CF%81%CE%AF_%CF%84%CF%89%CE%BD_%CE%BC%CF%85%CF%83%CF%84%CE%B7%CF%81%CE%AF%CF%89%CE%BD Αυτά τα δύο γεγονότα έλαβαν χώρα την παραμονή της αποτυχημένης εκστρατείας στη Σικελία, το 415 π.Χ. Παρόλο που δεν υπάρχει σαφής επιβεβαίωση αν αυτός ο Ερυξίμαχος είναι ο γνωστός γιατρός, υπάρχουν πολλές περιστάσεις που επιτρέπουν να το εικάσει κανείς, όπως ο ρόλος του Φαίδρου και η εμφάνιση του Ερυξίμαχου στο Συμπόσιο του Πλάτωνα μαζί με άλλα πρόσωπα που συμμετείχαν σε αυτά τα περιστατικά. Επίσης, δεν είναι σαφές αν ο Ερυξίμαχος ήταν ανάμεσα στους κατηγορούμενους που εκτελέστηκαν γι' αυτόν τον λόγο. Ωστόσο οι ιστορικές πηγές δεν διαθέτουν μεταγενέστερες αναφορές στο πρόσωπό του.

 Στους πλατωνικούς διαλόγους 
Αν και είναι «σιωπηλά» παρών στον Πρωταγόρα και αναφέρεται στον Φαίδρο, η σημαντικότερη παρουσία του στα έργα του Πλάτωνα εντοπίζεται στο Συμπόσιο''. Εκεί εκφωνεί μια εκτενή ομιλία για τον θεό Έρωτα και τα φυσιολογικά φαινόμενα που σχετίζονται με αυτόν. Στον λόγο του, χρησιμοποιεί την ιατρική του ιδιότητα και ορολογία για να περιγράψει τον έρωτα με όρους σωματικούς.

Ενώ ορισμένοι μελετητές απορρίπτουν τον πλατωνικό αυτόν χαρακτήρα ως αλαζονικό, σχολαστικό ή ως μια φιγούρα κωμική προσωπικότητα, άλλοι υποστηρίζουν ότι είναι σοβαρός συνομιλητής με ουσιαστική συμβολή στον διάλογο;Ulrich von Wilamowitz-Moellendorff, Platon 1, Berlin: 1929Mark J. Lutz, Socrates' Education to Virtue: Learning the Love of the Noble, Albany: SUNY Press, 1998Ludwig Edelstein, "The Role of Eryximachus in Plato's Symposium", Transactions and Proceedings of the American Philological Association Vol. 76, (1945), pp. 85-103 η ακόμη αποδίδουν παραδοσιακές πλατωνικές φιλοσοφικές αξίες στα ιατρικά του επιχειρήματα.Ronald Ross, "A Doctor and a Scholar: Rethinking the Philosophic Significance of Eryximachus in the Symposium", Stance, Vol. 2, April 2009
 Βιβλιογραφία 

[[κατηγορία:πλατωνικοι διάλογοι]]